# Aspiriini

### Wikipedia

Asetyylisalisyylihappo
IUPAC-nimi | 2-asetoksibentsoehappo
Kemiallinen kaava | C6H4(OCOCH3)CO2H
Molekyylimassa | 180,20 g/mol
Tiheys | 1,350 g/cm³
Sulamispiste | 136 °C
Kiehumispiste | 140 °C
Liukoisuus | liukenee hyvin etanoliin ja emäksisiin liuoksiin; huonosti bentseeniin ja veteen
SMILES | CC(=O)OC1=CC=CC=C1C(=O)O

Asetyylisalisyylihappo eli saksalaisen Bayer GmbH -yhtiön nimellä "Aspirin" tunnetuksi tekemä lääkeaine on tulehduskipulääke, joka lievittää kipua ja kuumetta sekä vähentää tulehdusta. Asetyylisalisyylihapolla on myös haittavaikutuksia, lähinnä se, että se ärsyttää ruoansulatuskanavaa ja se voi myös aiheuttaa pitkäaikaiskäytössä mahahaavan. Asetyylisalisyylihappo ohentaa verta, joten sitä voidaan käyttää ehkäisemään veritulppia. Verta ohentavan vaikutuksensa vuoksi monet veritulpille alttiit henkilöt nauttivat säännöllisesti ennaltaehkäisevässä tarkoituksessa (verensä ohentamiseksi) asetyylisalisyylihappoa.

Asetyylisalisyylihapon kipua ja tulehduksia lieventävä vaikutus perustuu siihen, että se toimii kilpailevana inhibiittorina syklo-oksygenaasille, jolla on tärkeä rooli prostaglandiinien synteesissä. Prostaglandiinien synteesi kiihtyy juuri kuumeen ja kivun aikana. Syklo-oksygenaasi on sama entsyymi, joka osallistuu veren hyytymiseen.

Asetyylisalisyylihappo oli ensimmäisiä tulehduskipulääkkeitä. Sen kehitti saksalaisen lääkeyhtiön Bayerin palveluksessa ollut kemisti Felix Hoffmann. Bayer-yhtiön suojaama tavaramerkki "Aspirin" on sittemmin yleisessä kielenkäytössä tullut tarkoittamaan asetyylisalisyylihappovalmisteita yleensä (aspiriinia). Samanlainen kehitys on tapahtunut samoin tulehdus- ja kipulääkkeenä käytettävän ibuprofeenin osalta; kuluttaja ostaa "buranaa", siis Orion Oyj -yhtiön Burana-kauppanimellä markkinoimaa ibuprofeenia arvellen, että "burana" on hänen ostamansa aineen nimi (usein tietämättä, että hän ostaa ibuprofeenia, jota Orion Oyj myy kauppanimellä "Burana").

Aspiriininkaltaisten valmisteiden käytön tunsi ilmeisesti jo Hippokrates, joka kertoi pajun kuoresta tehtävän kitkerän jauheen käytöstä kipulääkkeenä. Samanlaisia mainintoja on myös muinaisilta sumereilta, egyptiläisiltä ja assyrialaisilta.

Aspiriinin itsesyttymislämpötila on 490 °C ja CAS-numero 50-78-2.

## [muokkaa] Aiheesta muualla

- Aspiriinin kansainvälinen kemikaalikortti

Turkkilainen lääkepakkaus
Wikimedia Commonsissa on lisää materiaalia aiheesta aspiriini.

Haettu osoitteesta http://fi.wikipedia.org../../../a/s/p/Aspiriini.html

Luokka: Tulehduskipulääkkeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Asturianu
- Bahasa Indonesia
- Bahasa Melayu
- Български
- Català
- Česky
- Dansk
- Deutsch
- English
- Español
- فارسی
- Français
- Galego
- 한국어
- Italiano
- עברית
- Lietuvių
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Slovenščina
- Српски / Srpski
- Svenska
- ไทย
- Türkçe
- Українська
- 中文